Source: https://www.csmploiesti.ro/2016/04/20/nu-le-au-dat-nicio-sansa-csm-ploiesti-csm-focsani-28-21-14-8-2/
Timestamp: 2019-10-18 15:01:05+00:00

Document:
NU LE-AU DAT NICIO ŞANSĂ: CSM PLOIEŞTI - CSM FOCŞANI 28-21 (14-8)! | CSM Ploiesti
NU LE-AU DAT NICIO ŞANSĂ: CSM PLOIEŞTI – CSM FOCŞANI 28-21 (14-8)!
Home / Handbal / Handbal Seniori / Cronica Handbal seniori / NU LE-AU DAT NICIO ŞANSĂ: CSM PLOIEŞTI – CSM FOCŞANI 28-21 (14-8)!
aprilie20mai 18, 2016
Handbaliştii de la CSM Ploieşti au câştigat, în această seară, meciul extrem de important cu CSM Focşani, din cadrul etapei a III-a a play-out-ului Ligii Naţionale. A fost 28-21 (14-8) pentru elevii lui Dragoş Dobrescu, la capătul unei partide în care am revăzut formaţia care făcea meciuri mari în toamnă în faţa campioanei Minaur Baia Mare, a Dunării Călăraşi sau a Vasluiului. Chiar şi cu un efectiv mult subţiat faţă de 2015, la despărţirile petrecute în timp adăugându-se accidentările lui Răzvan Farcaş şi a lui Claudiu Dediu, ultimul rămânând astăzi pe bancă din cauza unei întinderi, CSM Ploieşti a evoluat foarte bine şi a redus derbiul pentru evitrea retrogradării directe la o simplă ecuaţie legată de diferenţa ce va fi consemnată la final pe tabela de marcaj.
A fost echilibru doar în primele cinci minute, pentru că, de la 2-2, băieţii noştri s-au desprins la 6-2, ajutaţi şi de două parade ale lui Szopka, una dintre ele la un „7 metri” executat de Năstăsie. Oaspeţii au venit la 6-4 şi au avut om în plus pe eliminarea lui Al. Farcaş, dar Botezatu a marcat şi a liniştit lucrurile, fiind urmat chiar de Al. Farcaş, după revenirea pe teren, pe contraatac. La 9-5, Viorel Ciubotaru a cerut time-out, dar, după 9-6, au venit alte trei goluri ploieştene şi, la 12-6 (minutul 26), meciul s-a rupt. Diferenţa de şase goluri s-a consemnat şi la pauză, dar a crescut imediat după reluare, un parţial de 7-3 înregistrat în primele 13 minute ale părţii secunde, ducând tabela la 21-11! Au urmat cele mai bune momente ale vizitatorilor, care au marcat cinci goluri consecutive, însă Capotă a întrerupt seria oaspeţilor şi a făcut 22-16 (minutul 47), lămurind destinaţia celor trei puncte. Finalul a fost fără risc pentru băieţii noştri, care au păstrat ecartul de 6-7 goluri în ultimele minute şi s-au impus, la final, cu un 28-21 clar, care nu lasă loc de speculaţii.
Cu victoria din această seară şi profitând de succesul Energiei Târgu Jiu la Vaslui, CSM Ploieşti a urcat un loc în clasamentul play-out-ului şi va juca „în trei” evitarea retrogradării directe, având acum un punct peste vasluieni şi patru în faţa Focşaniului.
CSM Ploieşti – CSM Focşani 28-21 (14-8)
CSM Ploieşti: Szopka (11 intervenţii) – Tărîţă (2 goluri), Botezatu (5), Capotă (4), Zamfir (2), Al. Farcaş (4, 1 din „7 metri”), Stăncioiu (2). Au mai jucat: Antonaru (o intervenţie), D. Rotaru – Turcu (8 goluri, 2 din „7 metri”), Hoinaru (1), Hodorogea. Antrenor: Dragoş Dobrescu.
CSM Focşani: Marocico – Năstăsie (4 goluri, 1 din „7 metri”), Eros (5, 2 din „7 metri”), Neaţă, Gramatic (2), Cadar (1), Popa (1). Au mai evoluat: Cloşcă, Rusu – Ragea, Miroiu (4 goluri, 1 din „7 metri), I. Gheorghe (1), S. Rotaru, Mocanu (1), Smeu (2). Antrenor: Viorel Ciubotaru.
Aruncări de la „7 metri”: 3/0 ratate – 6/2 ratate (Năstăsie, Eros).
Eliminări „2 minute”: 9 (Capotă – 3, Botezatu, Al. Farcaş – 2, Tărîţă, Stăncioiu, Zamfir) – 8 (Ragea – 3, S. Rotaru, Neaţă, Eros, Miroiu – 2).
Play-out – Etapa a III-a
HC Vaslui – Energia Tg. Jiu 28-29 (14-14)
Minaur Baia Mare – Danubius Galaţi 36-25 (17-9)
1. Energia Târgu Jiu – 30 puncte
2. Minaur Baia Mare – 28 puncte
3. CSM Ploieşti – 20 puncte
4. Handbal Club Vaslui – 19 puncte
5. CSM Focşani – 16 puncte
Etapa a IV-a (sâmbătă, 23 aprilie): Energia Tg. Jiu – CSM Ploieşti (ora 17.00), Danubius Galaţi – CSM Focşani, Minaur Baia Mare – HC Vaslui.
PUNCT EROIC OBŢINUT DE BĂIEŢI LA TÂRGU JIU!SHOW DMITROVIC CU MĂGURA CISNĂDIE: 17 GOLURI, PENTRU 34-29 (18-15)!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 

CSM 
 CSM 
 CSM 
 CSM 
 CSM